Mamuka Baxtadze

Mamuka Baxtadze () — Gruziya siyosat va davlat arbobi. Gruziya Bosh vaziri (2018—2019). Gruziya Moliya vaziri (2017—2018).

 Hayoti 
Mamuka Baxtadze 1982-yil 9-iyunda Tbilisida tugʻilgan. Tbilisi davlat universitetining mikroiqtisodiyot va menejment fakultetini va Lomonosov nomidagi Moskva davlat universitetining magistraturasini tamomlagan. Texnika fanlari doktori. Toʻrt yil davomida u „Gruziya temir yoʻllari“ YAJ ni boshqargan.

2017-yil 13-noyabrdan Gruziya Moliya vaziri. 2018-yil 13-iyun kuni Bosh vazir Georgiy Kvirikashvili isteʼfoga chiqdi. 2018-yil 14-iyun kuni hukmron „Gruziya orzusi“ partiyasi Vazirlar mahkamasi rahbari lavozimiga Baxtadze nomzodini ilgari surdi. 2018-yil 20-iyun kuni Gruziya parlamenti deputatlari Kutaisidagi navbatdan tashqari yigʻilishda Baxtadze va u taqdim etgan hukumat tarkibini tasdiqladilar. Tasdiqlangan hukumat aʼzolarining aksariyati sobiq Vazirlar mahkamasi aʼzolari edi. Baxtadze taʼlimga sarmoya kiritish, shuningdek, Yevropa integratsiyasi, innovatsion iqtisodiyotni barpo etish va nizolarni tinch yoʻl bilan hal qilishni hukumat raisi sifatidagi asosiy ustuvor yoʻnalishlar deb atadi.

Baxtadzening birinchi xorijiy tashrifi 2018-yil iyul oyida Bryusselga boʻlgan, u Yevropa rasmiylari bilan uchrashuvlarda Gruziya Yevropa Ittifoqiga boʻlgan intilishlariga sodiq qolishini tasdiqlagan. 2018-yil sentyabr oyida BMT Bosh Assambleyasiga qilgan murojaatida Baxtadze Rossiyaning separatistik Abxaziya va Janubiy Osetiyada harbiy ishtirokini davom ettirayotganini qoraladi va bu tuzilmalar tomonidan taklif etilayotgan Gruziyaning yangi tinchlik tashabbuslarini bayon qildi.

Baxtadze 2018-yilda iqtisodiy va siyosiy islohotlarning turli rejalarini, jumladan, taʼlim tizimi va yashil iqtisodiyot bilan bogʻliq boʻlgan, toza transport siyosatini eʼlon qildi. U Salome Zurabishvilining Gruziya prezidentligiga nomzodi uchun saylovoldi tashviqotini olib bordi va uning 2018-yil noyabrida saylanishini „demokratiya gʻalabasi“ deb baholadi.

2019-yil 2-sentyabrda Baxtadze Bosh vazirlikdan isteʼfoga chiqdi. Facebookda eʼlon qilgan maktubida u „Nafaqaga ketishga qaror qildim, chunki men oʻz vazifamni bajarganimga ishonaman“, deb taʼkidlagan. Ertasi kuni hukmron partiya ichki ishlar vaziri Georgiy Gaxariyani Bosh vazir lavozimiga nomzod sifatida koʻrsatdi.

 Manbalar 

Turkum:Gurjiston Bosh vazirlari
Turkum:Yashayotgan insonlar
Turkum:1982-yilda tugʻilganlar
Turkum:9-iyunda tugʻilganlar